Ένωση Ποδοσφαιρικών Σωματείων Ηρακλείου

Η **Ένωση Ποδοσφαιρικών Σωματείων Ηρακλείου** (**Ε.Π.Σ.Η.**) είναι το όργανο διοίκησης του ποδοσφαίρου στον Νομό Ηρακλείου. Εδρεύει στην πόλη του Ηρακλείου και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ειδικότερα, διοργανώνει το Κύπελλο «Μάχη της Κρήτης» για μικρές ηλικίες. Πρόκειται για μία από τις παλιότερες διοργανώσεις της ΕΠΣΗ, που αρχικά ονομαζόταν «Κύπελλο Ηρώων» και μετείχαν ομάδες από όλη την Κρήτη. Ακόμη, διατηρεί ομάδα παλαιμάχων. Η Ένωση απονέμει ετήσια έπαθλα στους καλύτερους σκόρερ και «Κύπελλο Ήθους» στις ομάδες με την καλύτερη βαθμολογία «ευ αγωνίζεσθαι» (fair play) της κάθε κατηγορίας.

## Ιστορία
Κατά το διάστημα 1925−1929, οι δύο μεγαλύτεροι αθλητικοί σύλλογοι του Ηρακλείου την τότε εποχή, ο ΕΓΟΗ (με έτος ίδρυσης το 1924) και ο ΟΦΗ (με έτος ίδρυσης το 1925) κυριαρχούσαν στο άθλημα του ποδοσφαίρου. Το φθινόπωρο του 1926 διοργανώθηκε το πρώτο ποδοσφαιρικό πρωτάθλημα Ηρακλείου, με την συμμετοχή των δύο συλλόγων καθώς και άτυπων σωματείων που λειτουργούσαν σε επίπεδο γειτονιάς και αποτελούσαν τα φυτώριά τους. Νικητής αυτής της πρώτης, ανεπίσημης διοργάνωσης αναδείχτηκε ο ΕΓΟΗ. Δύο χρόνια αργότερα, το 1928 διοργανώθηκε ξανά, με νικητή αυτήν την φορά τον ΟΦΗ.

Μεταξύ 1928−1932, παρατηρούνται και οι πρώτες σοβαρές πρωτοβουλίες για την ίδρυση συλλόγων ικανών να ανταγωνιστούν τον ΟΦΗ και τον ΕΓΟΗ. Η ραγδαία άυξηση του αριθμού των ποδοσφαιρικών σωματείων της πόλης (π.χ. ο Εργοτέλης και ο Ολυμπιακός το 1929, ο Ηρακλής το 1930 ,ο Ερμής το 1932 και ο Ηρόδοτος 1932 ), οδήγησε στην ανάγκη ίδρυσης αρμόδιας αρχής για συντονισμό των σωματείων και την διοργάνωση αγώνων και πρωταθλημάτων. Ως εκ τούτου, ιδρύεται το 1929 η *Ποδοσφαιρική Ένωση Κρήτης* (ΠΕΚ). Δύο χρόνια αργότερα, και μετά από διαφωνίες μεταξύ των ιδριτυκών μελών για τον έλεγχό της, η Ένωση μετατράπηκε σε *Ένωση Ποδοσφαιρικών Σωματείων Ηρακλείου* (ΕΠΣΗ), διατηρώντας τον πλήρη διοικητικό και οργανωτικό έλεγχο των ποδοσφαιρικών διοργανώσεων στους νομούς Ηρακλείου και Λασιθίου. Η Ένωση αναγνωρίστηκε επίσημα από την ΕΠΟ το 1931.

Πρώτος πρόεδρος ήταν ο κ. Γεμιτζάκης. Μετά την απελευθέρωση πρόεδροι της Ένωσης διετέλεσαν οι Μανωλόπουλος, Παπαδάκης Αλέκος, Βουρεξάκης, Μαλαγαρδής, Πετρόπουλος, Νάθενας, Αγγελιδάκης, Ουρανός, Γιούρτος, Νεοφώτιστος, Ιατρός, Μαρσέλος, Μεταξάς, Παπαδάκης Ναπολέων, Γερογιαννάκης, Βλαχάκης και Τζώρτζογλου (νυν πρόεδρος).

Tο 1999 η Μικτή Ηρακλείου Νέων ηττήθηκε στα πέναλτι στον Πανελληνιο τελικό από την ΕΠΣ Μακεδονίας και το 2001 πανηγύρισε για πρωτη φορά την κατάκτηση του χρυσού μεταλλίου στο γήπεδο της Καισαριανής επικρατώντας με 3-1 της ΕΠΣ Λάρισας στην παράταση. Στον τελικό είχαν αγωνιστεί οι: Σηφάκης Μιχ., Ανυφαντάκης, Τζανής, Γεωργόπουλος, Ανδρουλάκης, Πετράς, Ανδρεαδάκης Δ. (11’ Βρούζος), Ματθαιάκης, Στρατήγης Α., Συσκάκης (66’ Φραγκουλάκης), Ανδρεαδάκης Χ. (78’ Σηφάκης Μ.). Προπονητής ο Μανώλης Ντάγκινης.Tο 2008 κατάφερε να κατακτήσει ξανά την κορυφή της Ελλάδος επικρατώντας με 2-1 της ΕΠΣ Σερρών. Στον δεύτερο νικηφόρο τελικό η Μικτή Ηρακλείου Νέων αγωνίστηκε με τους: Κουρεπίνη, Ζουρλαντώνη, Νταβιγλάκη, Σπυριδάκη, Ρουμπάκη, Ανυφαντάκη, Χρυσοφάκη (61’ Αποστολάκης Α.), Παπαδάκη, Προβιδάκη (84’ λ.τ. Καντιδάκης), Μπέρκη (53’ Καπετανάκης), Ζαφείρη. Προπονητής o Κώστας Τσαγκαράκης.

## Πρωτάθλημα

Τα τοπικά πρωταθλήματα της Ε.Π.Σ. Ηρακλείου χωρίζονται σε τέσσερις συνολικά κατηγορίες: 
* Την Α1 ΕΠΣΗ, το ανώτατο τοπικό ποδοσφαιρικό πρωτάθλημα, από το οποίο αναδυκνείεται ο πρωταθλητής Ηρακλείου, με έπαθλο την άνοδο στην Γ΄ Εθνική.
* Την Α2 ΕΠΣΗ, όπου οι ομάδες αγωνίζονται για την άνοδο στην Α1.
* Την Β ΕΠΣΗ, που διοργανώνεται σε 2 Ομίλους και οδηγεί στην Α2.

Από την ίδρυσή του έως και το 1959 (οπότε και ιδρύθηκε το επαγγελματικό Πρωτάθλημα Ελλάδας ποδοσφαίρου ανδρών), το Πρωτάθλημα της ΕΠΣΗ αποτελούσε το υψηλότερο επίπεδο διοργάνωσης για τους συλλόγους του νησιού, και αργότερα του Ηρακλείου, μετά και την ίδρυση τοπικών Ενώσεων στους Νομούς Χανίων, Ρεθύμνου και Λασιθίου.

### Πρωταθλητές Ηρακλείου
#### Προ ιδρύσεως ΕΠΣΗ (ανεπίσημες διοργανώσεις)

#### Προ ιδρύσεως της Α΄ Εθνικής κατηγορίας − Πρωτάθλημα ΕΠΣΗ (1930−1959)

#### Μετά την ίδρυση της Α΄ Εθνικής κατηγορίας − Α1 ΕΠΣΗ (1959−)

### Σύνολο

*Πηγή:*
:1. Πλέον σύλλογος της ΕΠΣ Λασιθίου.

## Κύπελλο

Το **Κύπελλο ΕΠΣΗ** είναι τοπικός ποδοσφαιρικός θεσμός όπου συμμετέχουν τα σωματεία της ΕΠΣ Ηρακλείου. Διοργανώθηκε για πρώτη φορά το 1971 και έκτοτε διοργανώνεται κάθε χρόνο.

### Σύστημα διεξαγωγής
Στο σημερινό σύστημα διεξαγωγής του Κυπέλλου ΕΠΣΗ μετέχουν 60 σύλλγοι. Η συμμετοχή των συλλόγων της Α1 και Α2 Κατηγορίας, καθώς και των μελών της ΕΠΣΗ που μετέχουν στο πρωτάθλημα της Γ' Εθνικής είναι υποχρεωτική. Προαιρετική είναι η συμμετοχή των συλλόγων της Β και Γ Κατηγορίας, καθώς και ερασιτεχνικών ομάδων που διατηρούν οι επαγγελματικοί σύλλογοι-μέλη της ΕΠΣΗ. Ορίζονται μονοί νοκ άουτ αγώνες στην έδρα της ομάδας που ορίζεται από την κλήρωση, εκτός και αν οι ομάδες μετέχουν σε διαφορετικά πρωταθλήματα, κατά την οποία περίπτωση η ομάδα που μετέχει στο κατώτερο πρωτάθλημα ορίζεται ως γηπεδούχος. Η διαδικασία επαναλαμβάνεται μέχρι τα ημιτελικά της διοργάνωσης.

Οι 4 ομάδες των ημιτελικών σχηματίζουν κατόπιν κλήρωσης, 2 ζευγάρια όπου πλέον οι αγώνες γίνονται διπλοί στις έδρες των αντιπάλων ομάδων. Σ΄ αυτήν την περίπτωση ισχύει ο κανονισμός του εκτός έδρας γκολ για την πρόκριση, χωρίς όμως και πάλι να αποκλείεται το ενδεχόμενο για παράταση ή πέναλτι στον επαναληπτικό αγώνα.

Ο Τελικός διεξάγεται ως μονός αγώνας, και η έδρα του αγώνα ορίζεται έγκαιρα από την ΕΠΣΗ. Σε περίπτωση ισοπαλίας, ο νικητής κρίνεται απ' ευθείας από την διαδικασία των πέναλτι, χωρίς τήρηση ημίωρης παράτασης.

### Κυπελλούχοι

:*Πηγή: [https://www.patris.gr/athlitika/afieroma-stoys-telikoys-toy-kypelloy-epsi/ patris.gr - Θανάσης Σακελλαρίου]*'

### Τελικοί

:Πηγή: Οι τελικοί 1993-2003

### Σύνολο

:1. Πλέον σύλλογος της ΕΠΣ Λασιθίου.

*Πηγή:*

### Κύπελλο Κρήτης
Αποτελούσε την προκριματική φάση του Κυπελλου Ελλαδος. Ο τροπαιούχος μαζί με το Κύπελλο Κρήτης έπαιρνε και το εισιτήριο για την επόμενη πανελλαδική φάση. Αρχικά αγωνίζονταν μόνο ομάδες του νομού Ηρακλείου. Σχεδόν πάντα οι τελικοί γίνονταν στο Γεντί Κουλέ. 

Από το 1948 άρχισαν να συμμετέχουν οι ομάδες του Ρεθύμνου και από το 1950 οι ομάδες των Χανίων.

**Σημείωση 1:** H διοργάνωση 1940-41 διακόπηκε.

## Σούπερ Καπ

Το *Σούπερ Καπ ΕΠΣΗ* είναι ένας μονός ποδοσφαιρικός αγώνας μεταξύ του Πρωταθλητή της Α1 ΕΠΣΗ και του Κυπελλούχου ΕΠΣΗ, με σκοπό την ανάδειξη του υπερ-Πρωταθλητή Ηρακλείου. Σε περίπτωση που η ίδια ομάδα έχει κατακτήσει και τους δύο προαναφερθέντες τίτλους, ο αγώνας διεξάγεται μεταξύ των ομάδων που μετείχαν στον Τελικό του Κυπέλλου ΕΠΣΗ.

### Αγώνες

*Πηγή:*

### Συνθέσεις
2010-11, Μαρτινέγκο, 29 Σεπτεμβρίου 2011: Ρούβας - Ζαρός 4-1 (11’, 39’ και 87’ Περογαμβράκης, 13’ Φουκαράκης – 37’ πεν. Ανδριαδάκης)
**Ρούβας** (Μύρων Σηφάκης): Καλομοίρης, Μασαούτης, Καραγιαννίδης, Κατσαπελίδης, Τζιράκης, Σταθόγλου, Πλουσής, Ταχματζίδης, Μπελίτσας, Φουκαράκης (90΄Ρηγάκης) , Περογαμβράκης (90΄Αντωνάκης).
**Ζαρός** (Μανώλης Σουτζής): Σαμαριτάκης, Γκουτσέλης, Νταβιγλάκης (32΄Προβιδάκης), Τσαϊνης, Πρινιανάκης, Διγενής, Χαλκιαδάκης, Κλαπάκης Γ (54΄Μανιαδάκης), Πλίγκος, Ανδριαδάκης, Αλεξάκης Ηλ (53΄ Β. Κλαπάκης). Διαιτητής: Ζαχαριουδάκης
————- 
2011-12, Μαρτινέγκο, 10 Οκτωβρίου 2012: ΑΕΚ – Πατούχας 2-1 (68’ Σφακιανάκης, 79’ Αργέντης πεν. - 22’ Κούγκας)
**ΑΕ Κατσαμπά** (Νίκος Παγωμένος): Πομώνης, Χριστοφής, Βιλανάκης, Ψαλιδάκης, Διγενής, Χατζηανδρέου, Σερεφειμήδης, Αργέντης (85ʼ Δαριβιανάκης), Σφακιανάκης, Τσαΐνης (87ʼ Τρύφωνος), Μπινιχάκης (76ʼ Τριανταφυλλάκης).
**Πατούχας** (Γιάννης Χατζησεβαστός): Ανδρεαδάκης (40ʼ λ.τ. Τζωρμπατζάκης), Μπιτσακάκης Μιχ., Σταυρακάκης, Μπελιμπασάκης, Νικολάρας, Μπερερής, Παπαδόπουλος (41ʼ Μπιτσακάκης Μαν.), Καραντινάκης, Καστελλιανάκης (76ʼ′ Λουλάκης), Γκούγκας, Λουλακάκης. Διατητής: Κρασαγάκης
————- 
2012-13, Μαρτινέγκο, 31 Αυγούστου 2013: Ηρόδοτος – Ζαρός 3-1 (16’ Ζαν Κούρτι, 24' Μωραϊτης – 80’ Φραγκιαδουλάκης)
**Ηρόδοτος** (Θανάσης Κολιτσιδάκης): Ζαφείρης Δ., Σκουλάς, Χαλκιαδάκης, Μπαλάφας, Γεωργόπουλος, Χαρίτος, Μωραϊτης (72΄ Σαλταπίδας), Κοζυράκης, Ζαφείρης Αλ. (61΄ Χατζηανδρέου), Κούρτι, Πήλος (84΄ Νικολάου).
**Ζαρός** (Νίκος Ανδριανάκης): Ζαχαριουδάκης, Γιαννουλάκης (24΄ Σάλιακας), Νικολακάκης, Λουλιάδης (30΄ Χαλκιαδάκης Φ., 68΄ λ.τ. Αλμπαντάκης), Κουτσάκης, Φραγκιαδουλάκης, Διακουράκης, Κλαπάκης Γ., Κοσμαδάκης, Σακέλλης, Κλαπάκης Β. Διαιτητής: Βισκαδούρος
————- 
2013-14, Γήπεδο Ατσαλένιου, 6 Σεπτεμβρίου 2014: Ζαρός – Αλμυρός Γαζίου 0-0, 2-2 παράταση, 5-3 πεν. (100’ Τσουπάκης, 115’ Β.Κλαπάκης - 98' και 122’ Απλαδάς)
**Ζαρός** (Νίκος Ανδριανάκης): Ζαχαριουδάκης, Νικολακάκης, Νταβιγλάκης Γ., Λουλιάδης, Χαλκιαδάκης, Κουτσάκης Δ., Πρινιανάκης (112’ Αλμπαντάκης), Γιαννουλάκης (94’ Κλαπάκης Β.), Τσουπάκης (116’ Νταβιγλάκης Μ.), Κλαπάκης Γ., Φραγκιαδουλάκης
**Αλμυρός** (Μηνάς Πίτσος): Χατζημηνάς, Χουρδάκης, Αντωνακάκης, Σταυρακάκης, Αποστολάκης, Διγενής, Καρέλης (73’ λ.τ. Λέλεκας), Ζουριδάκης (67’ Μανωλακάκης), Ποτηράκης, Κοκκινάκης, Απλαδάς. Διαιτητής: Φουκάκης
————- 
2014-15, Στάδιο Νέας Αλικαρνασσού, 29 Αυγούστου 2015: ΠΟΑ - Ρούβας 1-0 (31’ Τριανταφύλλου)
**ΠΟΑ** (Βασίλης Κρασανάκης): Χατζημηνάς, Βρεττός Κ., Παπαδομιχελάκης, Γιακουμάκης, Καρβελάς, Πετράς, Μπουτσάκης, Βρεττός Ν., Φραγκιαδάκης (65′ Τσαφαντάκης), Ρουμπάκης, Τριανταφύλλου (90’ Ρωμανάκης)
**Ρούβας** (Μηνάς Πίτσος): Χωματάς, Ερέκι, Καρυωτάκης, Γεωργόπουλος, Κεφαλούκος, Κορδονούρης, Αντωνάκης, Αμπντουραχμάνι, Μερτίρι (46′ Κασαπάκης), Ντούμος (65′  Μουρατίδης), Μυλωνάς. Αποβλήθηκε ο Αντωνάκης του Ρούβα στο 87’.
————- 
2015-16, Παγκρήτιο Στάδιο, 27 Αυγούστου 2016: ΠΟΑ - Ηρόδοτος 2-1 (45′ Μπουτσάκης, 54′ Τριανταφύλλου – 70’  Κανδηλάκης)
**ΠΟΑ** (Βασίλης Κρασανάκης): Ματαλλιωτάκης, Καρβελάς, Πετράκης, Ρουμπάκης, Χαρίτος, Χατζηανδρέου, Σταθόγλου, Μπουτσάκης (69′ Πετράς), Παπαδομιχελάκης (90′ Βρεττός), Τριανταφύλλου (84′ Αμπντουραχμάνι), Σακλαμάκης.
**Ηρόδοτος** (Λευτέρης Βασιλειάδης): Λουτριώτης, Μπαλάφας, Μπερνιδάκης, Παπαδάκης (38′ Μήτρου Ν.), Φραγκουλάκης, Κεφαλούκος, Ζαφείρης, Φράγκος, Παρθενιάδης, Κανδυλάκης, Σπύρου( Νικολάου 42′). Αποβλήθηκε ο Χαρίτος του ΠΟΑ στο 68’. Διαιτητής: Μανδαλενάκης.
————- 
2016-17, Μαρτινέγκο, 7 Σεπτεμβρίου 2017: Ηρόδοτος – Ζαρός 2-1 (86’ Παπαδάκης, 91’ Κανδηλάκης – 34’ Πουλάκης)
**Ηρόδοτος** (Μανώλης Παπαματθαιάκης): Κασμερίδης, Προβιδάκης, Μπάμπης (59′ Κανδηλάκης), Γιαλούσης, Μπαλάφας, Κασαπάκης, Φουκαράκης (54′ Ετόφ), Φραγκουλάκης, Γαρεφαλάκης (80′ Αργκιλέσι), Μελισσόπουλος, Μωραΐτης (65′ Παπαδάκης)
**Ζαρος** (Φάνης Χαλκιαδάκης): Μήτρου, Κοζυράκης, Πολυμερίδης, Λογοθέτης, Γενιτσαρίδης, Πουλάκης, Φραγκιαδουλάκης, Ρομπάκης (76′ Αλμπαντάκης), Μεταξάκης, Σκουλάς (18′ λ.τ. Κλαπάκης), Νταβιγλάκης (73′ Λιοδάκης). Διαιτητής: Χαραλαμπάκης
————- 
2017-18: Γήπεδο Αρκαλοχωρίου, 30 Αυγούστου 2018: ΠΑΝΟΜ  - Γιούχτας Αρχανών 1-1, 4-2 πεν. (55' Συσκάκης – 56’ Τριανταφύλλου)
**ΠΑΝΟΜ** (Γιώργος Βλαχάκης): Ζαχαριουδάκης, Κόστα, Σωμαράκης, Μαυρίδης, Τζιράκης, Χαλκιαδάκης, Καπετανάκης, Μανιαδής, Λυράκης, Μυλωνάς, Συσκάκης.
**Γιούχτας** (Μηνάς Πίτσος): Δημαράκης, Κασσωτάκης, Κορτσινίδης, Στρατάκης, Ραπτάκης, Τζανής, Μαυρομάτης, Τσάτσος, Σφυρογιαννάκης, Ανωγειανάκης, Ρουμπάκης. Διαιτητής: Ζαχαριουδάκης
————- 
2018-19, Γήπεδο Δαμάστας, 8 Σεπτεμβρίου 2019: ΠΟΑ – ΑΟ Πόρου 3-2 (Λέκκας 60’, Καϊμακαμούδης 66’, Ξυλούρης 68’ – Μεταξάκης 11’,  Καρβελάς 48’)
**ΠΟΑ** (Μανώλης Σκύβαλος): Μανουσάκης, Βρεττός (81’ Γιαλυτάκης), Μαρκουλάκης  (66’ Τζουανάκης), Χαμαλάκης, Πετράκης, Σαμουηλίδης, Λέκκας, Νίκολι (66’ Ξυλούρης), Κερμενίδης (89’ Ρωμανάκης), Πλουσής, Καϊμακαμούδης
**Πόρος** (Λεωνίδας Τιτομιχελάκης): Ζαφείρης, Σηφάκης (82’ Σκουλάς), Μαυροειδής (55’ Δαμιανάκης), Καρβελλάς, Λουμπάκης, Πήλιος (81’ Ποκόνγκ), Μαγάκης, Τορομανίδης (49’ Τριανταφυλλίδης), Μαραθιανός, Πλευράκης, Μεταξάκης. Αποβλήθηκε ο Βασίλης Πλουσής του ΠΟΑ στο 71’. Διαιτητής: Βισκαδούρος

*Πηγή: [https://www.patris.gr/athlitika/i-epistrofi-toy-soyper-kap-tis-epsi-oloi-oi-telikoi-apo-to-2010/ patris.gr]*

## Ρεκόρ και στατιστικά
### Ποδοσφαιριστές
* Ο Σακαβέλης είναι ο μόνος ποδοσφαιριστής που έχει σκοράρει 4 γκολ σε τελικό Κυπέλλου, το 1995 στην αναμέτρηση Ηρόδοτος – Ολυμπιακός Χερσονήσου 6-1. Μάλιστα σκόραρε χατ-τρικ στο ημίχρονο.
* To μοναδικό αυτογκόλ σε τελικό Κυπέλλου σημείωσε ο Πετράς το 2003 στον αγώνα ΠΟΑ – ΟΦΗ ʽ94 (1-0) στο γήπεδο του Εργοτέλη.
* Ο Δόσπρας και ο Λειβαδίτης είναι ο μόνοι που έχουν σκοράρει σε δύο συνεχόμενους τελικούς Κυπέλλου. Ο Δόσπρας, μάλιστα με διαφορετικές ομάδες, το 1996 στο Εργοτέλης –  ΑΟΤ 1-0 και το 1997 στο ΠΟΑ – ΑΟΤ 4-2 για λογαριασμό πλέον του ΑΟ Τυμπακίου. Ο Λειβαδίτης το 2001 στο ΠΟΑ – ΟΦΗ ʽ94  1-0 και το 2002 στο Ηρόδοτος – ΠΟΑ 3-2.
* Oι ξένοι ποδοσφαιριστές που έχουν αγωνιστεί σε τελικό Κυπέλλου είναι ο Αργεντινός Λέον Πιερτζιάκομι (2022), ο Σεκούμπα Ντιατά (2022), οι Πορτογάλοι Μάρκο Μεϊρέλες και Μιγκέλ Ολιβέιρα με τον ΠΟΑ (2022), και ο Βραζιλιάνος Καρλίτο επίσης με τον ΠΟΑ (2019).
* Ο Τάσος Τριανταφύλλου είναι ο μόνος που έχει σκοράρει σε 3 τελικούς Σούπερ Καπ (2015 και 2016 με τον ΠΟΑ, 2018 με τον Γιούχτα).
* Ο μόνος ποδοσφαιριστής που έχει σκοράρει χατ-τρικ σε τελικό είναι ο Αλέξης Περογαμβράκης με τον ΑΣ Ρούβα το 2011.

### Προπονητές
* Πολυνίκης τεχνικός σε Σούπερ Καπ είναι ο Βασίλης Κρασανάκης με δύο τίτλους (2015 και 2016 με ΠΟΑ)
* Ο Μηνάς Πίτσος, πανελλήνιος πρωταθλητής το 1997 με το 7ο ΕΤΑΔ, είναι ο μόνος προπονητής που έχει πάει σε τρεις τελικούς Σούπερ Καπ, χωρίς όμως να κερδίσει κανένα τίτλο (Αλμυρός 2014, Ρούβας 2015, Γιούχτας 2018).

### Διαιτητές
* Ο Μάριος Βισκαδούρος και ο Γιώργος Ζαχαριουδάκης είναι οι μόνοι διαιτητές που έχουν σφυρίξει σε 2 τελικούς Σούπερ Καπ.

### Σύλλογοι
* O Ο.Φ.Η. έχει κατακτήσει τα περισσότερα πρωταθλήματα (18), με πρώτο το 1928 και τελευταίο το 1972.
* Ο Ηρόδοτος είναι η ομάδα που κατέκτησε πρωτάθλημα με διαφορά 25 ετών (1976-2001).
* O Π.Ο.Α. έχει αγωνιστεί στους περσότερους νικηφόρους τελικούς Σούπερ Καπ (2015, 2016, 2019).
* Ο ΑΟ Ζαρού έχει αγωνιστεί επίσης σε 3 τελικούς Σούπερ Καπ με ισάριθμες όμως ήττες (2011, 2013, 2017).
* Ο σύλλογος με τον αρχαιότερο αριθμό μητρώου (Α.Μ.) της Ε.Π.Ο. είναι ο ΟΦΗ με το 66.  (76). Ακολουθεί o Ηρακλής Ηρακλείου με το 67, ΕΓΟΗ (68), Ολυμπιακός Ηρακλέιου (69), Εργοτελης (70) και Εθνικός Ηρακλείου (71).
* O Π.Ο.Α. έχει κατακτήσει τα περισσότερα πρωταθλήματα (12), με πρώτο το 1975 και τελευταίο το 2019.
* Οι ομάδες που έχουν κάνει το νταμπλ (Α1 και Κύπελλο) είναι: ο Ποσειδών (1973), Ηρόδοτος (2002), και Εργοτέλης (1977).
* Οι μόνες ομάδες εκτός Ηρακλείου που έχουν κατακτήσει το Κύπελλο είναι ο Α.Ο. Αγίου Νικολάου (1980) και ο Ο.Φ. Ιεράπετρας (1982).

## Έμβλημα
Έμβλημα της ένωσης αποτελεί ο αρχαίος «Γρύπας».

## Μικτές Ομάδες
### Τίτλοι – Διακρίσεις
#### Νέων
* Πανελλήνιο Πρωτάθλημα (2) : 2001, 2008 
** Φιναλίστ (5): 1999, 2007, 2017, 2018, 2019  
*** 3η θέση (2): 2003, 2010
*** 4η θέση (1): 2004
* Πανελλήνιο Πρωτάθλημα Προεπιλογής Εθνικών Ομάδων:
** Φιναλίστ (1): 2018 
* Παγκρήτιο Κύπελλο «Μάχη της Κρήτης» (17): 1989, 1990, 1991, 1993, 1994, 1997, 1998, 1999, 2001, 2004, 2009, 2010, 2011, 2012, 2013, 2017, 2018

#### Τελικοί της Μικτής Νέων
* 1999: Μακεδονία - Ηράκλειο (πεν.)
* 2001: Καισαριανή Ηράκλειο-Λάρισα 3-1 (παρ.)
* 2007: Εύοσμος Αθήνα-Ηράκλειο 2-0
* 2008: Καισαριανή Ηράκλειο-Σέρρες 2-1
* 2017: Βάρη Σέρρες-Ηράκλειο 3-2
* 2018: Βάρη Μακεδονία-Ηράκλειο 1-0
* 2019: Βόλος Χανιά-Ηράκλειο 4-3 (πεν.)

Καμία άλλη ομάδα δεν έχει έξι παρουσίες σε τελικούς της ίδιας κατηγορίας από το 2000 μέχρι σήμερα, με την υποσημείωση ότι για αρκετά χρόνια η ΕΠΟ είχε τροποποιήσει το σύστημα διεξαγωγής, μετατρέποντας το πρωτάθλημα Ενώσεων σε πρωτάθλημα Περιφερειών.

#### Παίδων
* Πανελλήνιο Πρωτάθλημα Μικτών:
** Φιναλίστ (2): 2003, 2008
* Πανελλήνιο Πρωτάθλημα Προεπιλογής Εθνικών Ομάδων Παίδων:
** Φιναλίστ (1): 2017
* Πανελλήνιο Τουρνουά Fair-Play: 2001

## Το δυναμικό της Ε.Π.Σ. Ηρακλείου

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στο Ηράκλειο